section_heading: Radnja
paragraph_text: U Black Mesa Eastu Gordon se sastaje s Eliem i upoznaje znanstvenicu dr. Judith Mossman. Alyx upozna Gordon sa svojim robotom ljubimcem Dogom i dodijeli mu gravitacijsku pušku (gravity gun), oruđe kojim se može djelovati na velike predmete. Potom bazu napadnu Combineove snage, koje otimaju Elia i Mossman o odvode ih u zatvor Nova Prospekt. Odvojen od Alyx, Gordon putuje kroz grad Ravenholm koji je prepun zombija, a na putu mu pomaže posljednji preživjeli čovjek, Otac Grigori (Father Grigori). Nakon što pobjegne iz grada, Gordon otkriva predstražu pokreta otpora. Posluži se prilagođenim rekreacijskim vozilom za pješčane humke i vozi raspadajućom obalnom cestom do Nova Prospekta, a pritom se bori protiv izvanzemaljskih bića poznatih kao mravolavovi (antlions) i pomaže članovima pokreta otpora u obrani protiv Combineovih racija.